DĖL KORUPCIJOS PASIREIŠKIMO TIKIMYBĖS NUSTATYMO ANYKŠČIŲ VAIKŲ LOPŠELYJE-DARŽELYJE ,,ŽIOGELIS“ VIEŠŲJŲ PIRKIMŲ VYKDYMO SRITYJE

 2017 m. spalio 20 d.

 Vadovaujantis Lietuvos Respublikos korupcijos prevencijos įstatymo 6 straipsnio 3 dalimi, ,,Valstybės ar savivaldybės įstaigos veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis“, patvirtintomis Lietuvos Respublikos specialiųjų tyrimų tarnybos direktoriaus 2011-05-13 įsakymu Nr. 2-170, Korupcijos rizikos analizės atlikimo tvarkos, patvirtintos Lietuvos Respublikos Vyriausybės 2002 m. spalio 8 d. nutarimu Nr. 1601 ,,Dėl korupcijos rizikos analizės atlikimo tvarkos patvirtinimo“ nuostatomis buvo atliktas Anykščių vaikų lopšelio-darželio „Žiogelis“ korupcijos pasireiškimo tikimybės nustatymas. Vertintas laikotarpis nuo 2017 m. sausio 1 d iki 2017 m. rugsėjo 30 d.

 Korupcijos pasireiškimo tikimybės  nustatymą atliko Anykščių vaikų lopšelio-darželio ,,Žiogelis“ direktoriaus 2017 m. liepos 3 d. įsakymu Nr. V-.49 paskirta komisija, kuriai vadovavo atsakinga už korupcijos prevencijos ir kontrolės vykdymą auklėtoja Genovaitė Orlovienė. Vertinant veiklos sritį naudojamas Darželio veiklos sričių, kuriose egzistuoja didelė korupcijos pasireiškimo tikimybė, nustatymo klausimynas.

 **Kriterijus – „Padaryta korupcijos pobūdžio nusikalstama veika“.**

 Anykščių vaikų lopšelyje-darželyje ,,Žiogelis“ nebuvo užfiksuota Lietuvos Respublikos korupcijos prevencijos įstatymo 2 straipsnio 2 dalyje nurodytų korupcinio pobūdžio nusikalstamų veikų. Anykščių vaikų lopšelyje-darželyje ,,Žiogelis“ sudarytos galimybės darbuotojams, kitiems asmenims kreiptis ir informuoti direktorių ir asmenis, atsakingus už korupcijos prevenciją ir kontrolę, apie galimas korupcinio pobūdžio nusikalstamas veikas ar kitus tapataus pobūdžio, tačiau mažiau pavojingus teisės pažeidimus.

  Pranešimų apie galimas korupcinio pobūdžio nusikalstamas veikas ar kitus tapataus pobūdžio teisės pažeidimus korupcijos pasireiškimo tikimybės nustatymo laikotarpiu negauta ir per analizuojamąjį laikotarpį neužfiksuota korupcinio pobūdžio nusikalstama veika.

 **Kriterijus – „Pagrindinės funkcijos yra kontrolės ir priežiūros vykdymas.**

 Anykščių vaikų lopšelis-darželis ,,Žiogelis“ inicijuodamas, organizuodamas, vykdydamas ir kontroliuodamas viešuosius pirkimus vadovavosi Lietuvos Respublikos viešųjų pirkimų įstatymu, Anykščių vaikų lopšelio-darželio ,,Žiogelis“ direktoriaus 2015 m. vasario 26 d. įsakymu Nr. V-5 ,,Dėl supaprastintų mažos vertės viešųjų pirkimų taisyklių patvirtinimo“ patvirtintomis supaprastintomis viešųjų pirkimų taisyklėmis.

 Anykščių vaikų lopšelis-darželis ,,Žiogelis“ savarankiškai priėmė svarbiausius sprendimus inicijuodamas, organizuodamas, vykdydamas ir kontroliuodamas viešuosius pirkimus, tačiau nesivadovavo Viešųjų pirkimų įstatymo 7 str., 3 p. nuostatomis ir internetinėje svetainėje neskelbė informacijos apie vykdomus pirkimus, o skelbia viešųjų pirkimų planą einamiems metams teigiama Anykščių rajono savivaldybės centralizuoto vidaus audito skyriaus ataskaitoje 2017-04-21 Nr. 12-VAS-11 dar teigiama, kad ,,Įstaiga turi patvirtintas supaprastintų mažos vertės pirkimų taisykles. Viešųjų pirkimų komisija vykdė maisto produktų viešąjį pirkimą. Kitus mažos vertės pirkimus vykdė pirkimų organizatoriai. Vertinant pateiktus viešųjų pirkimų dokumentus nustatyta, kad paraiškos pirkimui nebuvo pildomos. Auditorių pateikta rekomendacija sustiprinti vidaus kontrolę viešųjų pirkimų vykdymo srityje, paskiriant atsakingą asmenį už viešųjų pirkimų vidaus kontrolę padėjo sustiprinti kontrolę ir priežiūros vykdymą Anykščių vaikų lopšelyje-darželyje ,,Žiogelis‘‘. Anykščių vaikų lopšelio-darželio ,,Žiogelis“ direktoriaus įsakymu paskirti du viešųjų pirkimų organizatoriai (direktorės pavaduotoja ugdymui ir direktoriaus pavaduotojas ūkio reikalams).

Atlikus korupcijos pasireiškimo tikimybės nustatymą analizuojamoje srityje laikytina, kad yra aplinkybių, galinčių sudaryti prielaidas korupcijai minimaliai pasireikšti.

 Kriterijus – **,,Daugiausia priimami sprendimai, kuriems nereikia kitos valstybės ar savivaldybės įstaigos patvirtinimo“.**

 Lietuvos respublikos viešųjų pirkimų įstatymo 16 straipsnio 1 dalis nustato, kad ,,perkančioji organizacija pirkimams organizuoti ir atlikti privalo sudaryti viešojo pirkimo komisiją, nustatyti jai užduotis ir suteikti visus įgaliojimus toms užduotims vykdyti“. Anykščių vaikų lopšelyje-darželyje ,,Žiogelis“ veikia nuolatinė viešųjų pirkimų komisija direktoriaus 2013-01-08 įsakymas Nr. V-3.

 Anykščių vaikų lopšelis-darželis ,,Žiogelis savivaldybės biudžetinė įstaiga, turinti  įgaliojimus savarankiškai priimti sprendimus, vykdant viešuosius pirkimus, kuriuos teisės aktai nenustato prievolės derinti su kitomis valstybės įstaigomis. Viešųjų pirkimų organizatorius prekes, paslaugas perka esant būtinam poreikiui ir pirkimai yra nedidelės vertės. Mažos vertės pirkimai dažniausiai vykdomi apklausos būdu. Visi viešieji pirkimai vykdomi vadovaujantis direktoriaus 2015-02-26 įsakymu Nr. V-45 patvirtintomis viešųjų pirkimų taisyklėmis ,,Dėl supaprastintų mažos vertės viešųjų pirkimų taisyklių patvirtinimo“ Anykščių vaikų lopšelyje-darželyje ,,Žiogelis“ ir Anykščių vaikų lopšelis-darželis ,,Žiogelis“ direktoriaus 2015-12-15 įsakymu Nr. V-30 ,,Dėl mažos vertės pirkimo organizavimo“

 Su šiuo kriterijumi susiję, korupciją skatinantys faktoriai nenustatyti.

 Kriterijus – **„Naudojama valstybės ar tarnybos paslaptį sudaranti informacija“.**

 Anykščių vaikų lopšelio-darželio ,,Žiogelis“ veikloje naudojamas konfidencialumo principas. Pažymėtina, kad per vertinamąjį laikotarpį konfidencialios informacijos administravimo ir kontrolės esminių pažeidimų nenustatyta Komisijos nariai ir pirkimų organizatoriai yra pasirašę nešališkumo deklaracijas ir konfidencialumo pasižadėjimus. Viešųjų pirkimų komisijos nariai yra nepriekaištingos reputacijos asmenys. Veiklos sritis-viešųjų pirkimų vykdymas neatitinka kriterijaus-**„**Naudojama valstybės ar tarnybos paslaptį sudaranti informacija“.

 Kriterijus – „**Anksčiau atlikus rizikos analizę, buvo nustatyta veiklos trūkumų“.**

Analizuojamu laikotarpiu Specialiųjų tyrimų tarnyba teisės aktų nustatyta tvarka neatliko korupcijos rizikos analizės ir nėra pateikusi motyvuotos išvados, kurioje būtų nurodyti Anykščių vaikų lopšelio-darželio ,,Žiogelis veiklos trūkumai bei pateiktos rekomendacijos jiems šalinti.

 IŠVADA

 Išanalizavus Anykščių vaikų lopšelio-darželio ,,Žiogelis veiklos sritis pagal parinktus korupcijos prevencijos pasireiškimo tikimybės nustatymo kriterijus, įvertinus esamą padėtį, darytina išvada, kad korupcijos pasireiškimo tikimybė Anykščių vaikų lopšelyje -darželyje ,,Žiogelis“ yra maža. Vidaus kontrolės viešųjų pirkimų vykdymo srityje sustiprinimui Anykščių vaikų lopšelio-darželio ,,Žiogelis direktoriaus įsakymu 2017-05-04 Nr. V-42 direktoriaus pavaduotojui ūkio reikalams pavesta peržiūrėti visas vykdomas prekių ir/ar paslaugų pirkimo sutartis ir teikti pasiūlymus apie sutarčių nutraukimą, jei sutarties galiojimo laikas daugiau nei trys metai.

Direktorė Irena Petraitienė

Atsakinga už korupcijos prevencijos ir kontrolės vykdymą Genovaitė Orlovienė

Formos viršus

 el. p. ziogelis@res.lt, tel., (8381) 51538